**Κόνιτσα 17/07/2020**

**ΔΕΛΤΙΟ ΤΥΠΟΥ**

**Συλλυπητήριο μήνυμα του Δημάρχου Κόνιτσας Νικολάου Εξάρχου και του Δημοτικού Συμβουλίου για το θάνατο του Νίκου Σίμου.**

Ο Δήμαρχος Κόνιτσας Νικόλαος Εξάρχου και το Δημοτικό Συμβούλιο εκφράζουν τη βαθιά θλίψη τους για την αιφνίδια απώλεια του σπουδαίου ανθρώπου, εξαίρετου επιστήμονα και αγαπητού συντοπίτη μας από τη Δροσοπηγή Κόνιτσας, Νίκου Σίμου, που διέμενε στην Αμερική.

Ο Νίκος Σίμος υπήρξε ερευνητής, καθηγητής Πανεπιστημίου στην Αμερική, επιστήμονας με παγκόσμια καταξίωση και αναγνώριση, άνθρωπος με ευγένεια και αρχές, αλλά και με ιδιαίτερη αγάπη για τον τόπο του, για τον οποίο πάντοτε αναλάμβανε πρωτοβουλίες και διέθετε με ανιδιοτέλεια τις δυνάμεις του.

Η απώλειά του αφήνει ένα μεγάλο κενό στο Δήμο Κόνιτσας.

Θερμά συλλυπητήρια στην οικογένεια και τους οικείους του.

Από το Γραφείο Δημάρχου